शीर्षक: 'बिग ब्रदर' की समीक्षा का आदेश\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
लेकिन साथ ही कहा है कि यह शो चालू रखा जाएगा.

चैनल-4 के चेयरमैन ल्यूक जॉनसन की ओर से जारी बयान में कहा गया है कि बोर्ड ने कार्यक्रम की समीक्षा करने का फ़ैसला किया है. साथ ही उन्होंने इस कार्यक्रम से किसी को भी ठेस पहुँचने पर खेद जताया है.

चैनल-4 के प्रबंधक बोर्ड ने कई घंटों तक शिल्पा शेट्टी के साथ हुए बर्ताव पर चर्चा की.

लोगों की ओर से ऐसी माँग की जा रही थी कि चैनल को इस शो को बंद कर देना चाहिए.

हाल के दिनों इस शो के दोरान भारतीय फ़िल्म अभिनेत्री शिल्पा शेट्टी के साथ हुए बर्ताव के बाद, शो में भाग ले रही एक सदस्य जेड गुडी पर नस्लभेदी टिप्पणी करने का आरोप लगे थे.

शिल्पा शेट्टी ने भी ऐसे आरोप लगाए थे लेकिन फिर उन्होंने अपने आरोप वापस ले लिए थे.

इस घटनाक्रम के दौरान लोगों ने अपना वोट देकर जेड गुडी को शो से बाहर कर दिया. 



जेड गुडी ने पहले अपने ख़िलाफ़ लगे आरोपों का खंडन किया लेकिन शो से बाहर जाते समय उन्होंने माना कि शिल्पा के साथ हुई उनकी बातचीत से ऐसा प्रतीत हो सकता है, उनकी टिप्पणी नस्लभेदी थी. 

चालीस हज़ार शिकायतें

उधर ब्रिटेन के एशियाई समुदाय में इस विषय पर काफ़ी रोष देखने को मिला. यहाँ तक कि इस बारे में ब्रितानी संसद में भी सवाल उठे.



ब्रितानी टेलीविज़न चैनलों पर निगरानी रखने वाली सरकारी एजेंसी ऑफ्कॉम के पास इस बारे में 40 हज़ार शिकायते पहुँचीं और उसने पूरे मामली की जाँच शुरु कर दी है. 

इस विवाद के तूल पकड़ने के साथ ही 'बिग ब्रदर'  के प्रायोजक कारफ़ोन वेयरहाउस ने ख़ुद को कार्यक्रम से पूरी तरह अलग करने का फ़ैसला किया.



भारत के राजनीतिक नेताओं ने भी इस मामले में आपत्ति जताई थी.

लेकिन एक नया विवाद इस बात पर छिड़ गया है कि क्या जेड गुडी के शो से बाहर जाने से पहले उनकी व्यापक आलोचना, जनता की प्रतिक्रिया और उस पर उन्हें क्या प्रतिक्रिया देनी चाहिए, उसके बारे में बताया गया था? 

चैनल-4 ने इन आरोपों का खंडन किया है और इन्हें महज़ अटकलें बताया है.